Mąʼii bizaʼazis hólóní
éí Bizaʼazis Dahólónígíí dah yikahjí atah yisdzoh, áádóó éí łééchąąʼíigi áníłtso áádóó éiyá Shádiʼááhjí Nahatʼeʼiitsoh Bikéyahdi hólǫ́. Ałkʼidą́ą́ʼ mąʼii bizaʼazis hólóní tʼóó ahayóí ńtʼę́ę́ʼ, dííshjį́į́góó éí Tasmania hoolyéedi tʼéiyá hólǫ́ǫ ndi. Ndaʼałkaahí dóó ééʼdeetįįhii díí naaldlooshii "Sarcophilus harrisii" deiłníigo dayózhí.

Ánoolinígíí
Mąʼii bizaʼazis hólóní éí łizhingo naashchʼąąʼ; bikąʼígíí éí naakigo da adéesʼeez áníłnééz dóó 18 dahidídloʼ áníłdáás; baʼáádígíí éí 22di asdzoh áníłnééz dóó 13 dahidídloʼ áníłdáas łeh. Mąʼii bizaʼazis hólóní éí alghałgo naaghá (naaldlooshii bitsʼin dóó bighaaʼ dóʼ yiyą́); nááná éí tłʼéeʼgo naagháa łeh.

Mąʼii bizaʼazis hólóní éí "Bizaʼazis Dahólónígíí dóó Daʼalghałígíí" tʼáá ałtso yilááh áníłtso; 1936-jįʼ náshdóí bizaʼazis hólóní ałdóʼ hólǫ́ǫ́ ńtʼę́ę́ʼ, áko ndi díí náshdóí éí ázdįįh.